open-index/open-wikipedia-markdown huggingface dataset:
ביל מקגיל

**ביל מקגיל** (באנגלית: **Bill McGill**; 16 בספטמבר 1939 – 11 ביולי 2014) היה כדורסלן אמריקאי, אשר שיחק באופן פעיל בין השנים 1962–1970. במשך 3 עונותיו הראשונות שיחק בליגת ה-NBA, לאחר שנבחר בבחירה הראשונה של דראפט 1962, ובעונות 1969 ו-1970 שיחק בליגת ה-ABA. לאורך 5 עונותיו בשתי הליגות רשם ממוצעים כוללים של 10.5 נקודות, 4.4 ריבאונדים ו-1.1 אסיסטים למשחק.

נודע כממציא זריקת ה-"Jump hook" – זריקת וו תוך כדי קפיצה.

## קריירת מכללות
מקגיל נולד בעיר סן אנג'לו שבטקסס, ובין השנים 1958–1962 למד באוניברסיטת יוטה. בשנת 1959 הפך לשחקן האפרו-אמריקאי הראשון בתולדות קבוצת הכדורסל של האוניברסיטה, בה שיחק תחת המאמן חבר היכל התהילה של הכדורסל ג'ק גארדנר. בעונת 1960/1961 הוליך את הקבוצה להעפלתה השנייה אי פעם לפיינל פור טורניר אליפות המכללות, עם ממוצעים של 27.8 נקודות ו-13.9 ריבאונדים למשחק. במשחק חצי הגמר קלע מקגיל 25 נקודות, אולם קבוצתו הפסידה מול אוניברסיטת סינסינטי, בתוצאה 67–82. בעונה העוקבת היה "מלך הסלים" של ליגת המכללות, כאשר קלע 38.8 נקודות בממוצע למשחק. במשחק מול אוניברסיטת בריגהאם יאנג, ב-24 בפברואר 1962, קבע שיא קריירה ושיא מועדון של 60 נקודות.

## קריירת משחק מקצועית
בדראפט ה-NBA 1962 נבחר מקגיל על ידי קבוצת שיקגו זפרס, בבחירה הראשונה (אחרי דייב דבושר וג'רי לוקאס שנבחרו כבחירות טריטוריאליות). בעונתו הראשונה בשיקגו קלע 7.4 נקודות בממוצע למשחק בלבד.

לאחר שישה משחקים בעונת  הועבר בטרייד לניו יורק ניקס, תמורת ג'ין שו ופול הוג. עד לסיום אותה עונה הצטיין עם ממוצעים של 16.0 נקודות ו-5.9 ריבאונדים למשחק, אולם הניקס רשמו את מאזן הניצחונות הנמוך ביותר בליגה (22–58). לאורך עונת  שותף ב-24 משחקים בסך הכול כשחקן סנט לואיס הוקס ולוס אנג'לס לייקרס, בטרם עזב את ליגת ה-NBA. ביוני 1966 חתם בקבוצת גולדן סטייט ווריורס (בשמה באותה עת - סן פרנסיסקו ווריורס) אך לא שיחק בה ולו משחק אחד ושוחרר לאחר כמה חודשים.

בין השנים 1964–1968 שיחק עבור הקבוצות "גרנד ראפידס טאקרס" ו"הולנד קארברס" מ"ליגת הכדורסל הצפון-אמריקאית" (NABL).

לקראת עונת 1968/1969 הצטרף לקבוצת דנוור רוקטס מליגת ה-ABA, ובעונתו היחידה במדיה קלע 12.8 נקודות בממוצע למשחק. בעונה העוקבת שיחק ב-ABA עבור לוס אנג'לס סטארס, פיטסבורג פייפרס ודאלאס צ'אפרלס, ובקיץ 1970 פרש ממשחק, בגיל 30.

## לאחר הפרישה ממשחק
לאחר פרישתו נכנס מקגיל לחובות, והיה חסר בית במשך כשנתיים, בטרם הועסק על ידי חברת יוז איירקראפט.

ב-11 ביולי 2014 נפטר מקגיל במיאמי שבפלורידה, בגיל 74.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:כדורסלני אוניברסיטת יוטה
קטגוריה:בחירות דראפט של שיקגו זפרס
קטגוריה:כדורסלני שיקגו זפרס
קטגוריה:כדורסלני בולטימור בולטס (1963–1973)
קטגוריה:כדורסלני סנט לואיס הוקס
קטגוריה:כדורסלני לוס אנג'לס לייקרס
קטגוריה:כדורסלני דנוור רוקטס
קטגוריה:כדורסלני דאלאס צ'אפרלס
קטגוריה:כדורסלני ליגת ה-ABA
קטגוריה:אמריקאים שנולדו ב-1939
קטגוריה:אמריקאים שנפטרו ב-2014
החברה הלאומית הממלכתית לטלוויזיה ורדיו (בלארוס)

שמאל|ממוזער| מגדל השידור של החברה ברחוב קאמוסטישצ'נאיה 6 במינסק.
**החברה הלאומית הממלכתית לטלוויזיה ורדיו של הרפובליקה של בלארוס** (בבלארוסית: **Нацыянальная дзяржаўная тэлерадыёкампанія Рэспублікі Беларусь**) היא רשת השידור הממלכתית לטלוויזיה ורדיו של בלארוס. מאז 1993 מהווה חברה פעיל באיגוד השידור האירופי תחת השם **הטלוויזיה והרדיו הבלארוסי (BTRC)**.

החברה הוקמה בשנת 1956 כשירות הטלוויזיה והרדיו של הרפובליקה הסובייטית הסוציאליסטית הבלארוסית.

## טלוויזיה
החברה מפעילה שישה ערוצי טלוויזיה, מתוכם חמישה בעלי תפוצה ארצית וערוץ בינלאומי:
* בלארוס 1 – חדשות, אקטואליה
* בלארוס 2 – בידור וספורט
* בלארוס 3 – תרבות. משדרת לרוב בבלארוסית
* בלארוס 4 – חדשות, בידור ותרבות אזורית. שידורים נפרדים לברסט, ויטבסק, גומל, גרודנו, מינסק ומוהילב
* בלארוס 5 – ערוץ ספורט
* בלארוס 24 – ערוץ בינלאומי לצופים מחוץ לבלארוס
* NTV בלארוס – גרסה בלארוסית של NTV רוסיה; כולל תוכן מתוך NTV רוסיה וערוצים רוסיים אחרים

## רדיו
החברה מפעילה 2 שירותי רדיו ארציים ושלושה שירותי FM אזוריים:
* הערוץ הראשון – ערוץ הרדיו הארצי הגדול ביותר בבלארוס
* תחנת הרדיו "בלארוס" – שירות לאומי ובינלאומי עם תוכניות בשבע שפות (בלארוסית, אנגלית, צרפתית, גרמנית, פולנית, רוסית וספרדית)
* ערוץ "תרבות" – שירות FM אזורי, תרבות ומוזיקה.
* רדיו "סטוליצה" – שירות FM אזורי, תוכניות מקומיות.
* Radius-FM – שירות FM אזורי, מוזיקה המוכוונת לנוער.

## צנזורה ותעמולה
באופן מסורתי, מומחים בינלאומיים והאופוזיציה בבלארוס מכנים את הטלוויזיה הממלכתית כאחד מכלי התעמולה העיקריים של המשטר הסמכותי של אלכסנדר לוקשנקו. היא מואשמת במתן מידע שגוי, תומכת בדיכוי פוליטי ובקידום בחירות והסתרת מבקרי המשטר. בזמן המהומות במדינה, בעקבות הבחירות לנשיאות בלארוס 2020, חלק גדול מעובדי החברה הודיעו על התפטרותם כהבעת סולידריות עם המפגינים.

עובדים ומנהלים מובילים של ערוצי טלוויזיה ממלכתיים, היו פעמים רבות נתונים לסנקציות מצד האיחוד האירופי ומארצות הברית.

## קישורים חיצוניים

*    

## הערות שוליים

קטגוריה:בלארוס: תרבות
קטגוריה:1956 בברית המועצות
קטגוריה:שידור ציבורי
קטגוריה:תעמולה בברית המועצות
רנאטו יאראק

**רנאטו-גבריאל** **יאראק** הוא עורך דין ישראלי. כיהן בעבר כראש מחלקת הבג"צים בפרקליטות המדינה, כיום שותף ועומד בראש מחלקת משפט מנהלי ודיני מכרזים במשרד עורכי דין מ. פירון ושות' , אחד מעשרת המשרדים הגדולים בישראל נכון ל-2023. נחשב לאחד מבכירי עורכי הדין בישראל.

## ביוגרפיה
נולד וגדל בירושלים. הוריו, רנאטו ולוצ'יאנה, עלו מאיטליה בשנת 1939 כתוצאה מחקיקת חוקי הגזע. כאשר אמו הייתה בהריון, נהרג אביו בתאונת דרכים באזור לטרון.

יאראק בוגר תואר ראשון ושני במשפטים באוניברסיטה העברית. לאחר שנת התמחות בבית המשפט העליון, אצל השופט משה לנדוי ושנה אצל עו"ד שלמה תוסיה-כהן, הוסמך כעורך דין והצטרף לפרקליטות המדינה.

במסגרת עובדתו בפרקליטות, תחילה הופיע יאראק בבית המשפט העליון בערעורים פליליים. בחלוף 5 שנים הציע לו מישאל חשין שהיה אז ראש מחלקת הבג"צים בפרקליטות, להצטרף למחלקה. בשנת 1982 החל יאראק לכהן כראש מחלקת הבג"צים בפרקליטות המדינה עד לפרישתו בשנת 1986. סך הכל עבד כ-16 שנה בפרקליטות המדינה.

בשנת 1986 הקים בירושלים את משרד עורכי דין רנאטו יאראק, המשרד התמחה התחום הליטיגציה האזרחית, במיוחד בתחום המשפט החוקתי, המינהלי.

בשנת 2001 מוזג המשרד עם משרד עורכי דין מ. פירון ושות', אחד ממשרדי עורכי הדין הגדולים בישראל ומאז עומד בראש מחלקת משפט מנהלי ודיני מכרזים במשרד.

## קישורים חיצוניים
* פרופיל באתר משרד עורכי דין מ. פירון ושות'
* 
## הערות שוליים

קטגוריה:בוגרי האוניברסיטה העברית בירושלים: משפטים
קטגוריה:עובדי פרקליטות המדינה
איסוזו טורקוויז

**איסוזו טורקוויז** (באנגלית: **Isuzu Turquoise**; קרוי גם: **Turkuaz**) הוא אוטובוס תיירים מתוצרת יצרנית המשאיות והאוטובוסים הטורקית **Anadolu Isuzu Automotive Industry & Trading A.Ş**  אשר בבעלות יצרן הרכב היפני **[[איסוזו]]**, (באנגלית: **Isuzu Motors Ltd**; ביפנית: **いすゞ自動車株式会社**), והחברה הטורקית **Anadolu Group**, ובשיתוף פעולה (Joint venture) בין התאגיד היפני **Itochu Corporation ** , והתאגיד ההעוסק בתעשיית ייצור, הרכבה והפצה של כלי רכב **DRB-HICOM** .

## "איסוזו טורקוויז"

* "איסוזו טורקוויז" מוגדר בקטגוריה של "Midibus" 
* מנוע דיזל 4 צילינדרים
* סוג הנעה: הנעה אחורית
* דלתות: 2-1, כניסה על ידי מדרגות
* מספר נוסעים: 31 / 26
* קיבולת מכל דלק - 160 ליטר
* שלדה: Isuzu N-Series
* צמיגים : 225/75 R 17,5

## גלריה

קובץ:Isuzu Turquoise at pier 6, Carl Lutz quay, 2018 Újlipótváros.jpg | "איסוזו טורקוויז"
קובץ:Isuzu Turquoise - Transexpo 2010.jpg | "איסוזו טורקוויז", שנת 2010
קובץ:SE-BK 31, Omnibus Guhl. Isuzu Turquoise midi bus. Hamburg. - Flickr - sludgegulper.jpg | "איסוזו טורקוויז"ʒ
קובץ: Isuzu Turquoise, Kraków Tours - side.jpg| "איסוזו טורקוויז"
קובץ:Zličín, autobus Isuzu (01).jpg | "איסוזו טורקוויז"
קובץ:ISUZU Turquoise TransExpo 2016 (8) Travelarz.JPG | "איסוזו טורקוויז"
קובץ:ISUZU Turquoise TransExpo 2016 (1) Travelarz.JPG | "איסוזו טורקוויז"
קובץ:ISUZU Turquoise TransExpo 2016 (2) Travelarz.JPG | "איסוזו טורקוויז" - מבט למושבי הנוסעים
קובץ:ISUZU Turquoise TransExpo 2016 (3) Travelarz.JPG | "איסוזו טורקוויז" - מבט לתא הנהג ולוח מחוונים
קובץ:ISUZU Turquoise TransExpo 2016 (4) Travelarz.JPG | "איסוזו טורקוויז"


## ראו גם
* איסוזו

## קישורים חיצוניים

* 
* 
* 
* 

## הערות שוליים

קטגוריה:כלי רכב שהושקו ב-2001
קטגוריה:דגמי אוטובוסים
קטגוריה:כלי רכב המיוצרים בטורקיה
טורקוויז
אורוסטוני

**אורוסטוני** (בהונגרית: **Orosztony**) הוא כפר במחוז זאלה, בנפת נג'קניז'ה, בהרי זאלה, באזור רכס זאלאפאט.

## מיקום
זהו יישוב קטן של כ-400 תושבים במחוז זאלה, מערבית לזלסבאר ונג'ראדה, בסמוך לקרצ'ני. הוא ממוקם לאורך כביש 7525, המחבר את אזור הבלטון-הקטן  עם עמק תעלת הפרינציפאלי, המחבר בין כבישים 7522 ו- 7527; הכביש עובר דרך פלשהאורוסטוני.

## היסטוריה
הממצאים המוקדמים ביותר מתוארכים לתקופת ארפאד, כאשר חלק מאורוסטוני היה בבעלות משפחת בוּזַאד-הַהוּת. האזכור הראשון בכתבים הוא משנת 1251, כאשר הוא כתוב בצורה של **וְרוּצטְוּן**. זה ממצא לא ברור, והוא כנראה שם התיישבות סלאבית. בימי הביניים, היישוב היה צמיתות של המנזר זאלהוואר והיה מורכב משלושה יישובים נפרדים.

פרנסת אוכלוסיית הכפר הובטחה תמיד על ידי הייצור החקלאי. תרבות גידול בעלי החיים המתקדמת שלה הייתה ידועה מעבר למחוז, והשכבה התעשייתית נוצרה רק כדי לשרת את הייצור החקלאי.

לפני 1945 ובשנים שלאחר מכן, אורוסטוני היה מקום מושבו של משרד הנוטריון המחוזי. בגבולותיה, לאחר מלחמת העולם השנייה, הוקמו שני קואופרטיבים חקלאיים, אשר לאחר מכן התמזגו. תקופת הזוהר של היישוב היה בשנות החמישים והשישים. אוכלוסייתה עברה אז את 1,200 התושבים. בשנת 1970 סופח הכפר לגלשה.

שתי עמותות ממלאות תפקיד בחיים האזרחיים של אורוסטוני:
* ארגון הכבאים המתנדבים, הפועל מאז 1889
* איגוד הספורט, שנוסד בשנת 1991

לא ידוע על יישוב יהודי במקום וכנראה התיישבו בכפר משפחות בודדות בלבד.

## אתרים בעלי חשיבות

* מצפון לכפר נמצא אזור גידול היין המפורסם פוגאניוואר.  
* פארק הזיכרון מציין את שנת האלפיים לנצרות ואלף שנה להקמת המדינה ההונגרית.  
* את הכפר חוצה מסלול ההליכה הכחול הלאומי.  
* המבנה המונומנטלי של הכפר הוא פסל השילוש הקדוש.

## ילידי המקום
* **[[מנו קרטס]]** (בהונגרית: **Kertész Manó**, נולד בשם **קוהן (כהן)** בכפר, 1881 – בודפשט, 1942) היה בלשן ולשונאי יהודי-הונגרי לשפות פינו-אוגריות, דוקטור לפילוסופיה ובעל תעודת הוראה לבתי ספר תיכוניים.

## קישורים חיצוניים

* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תאגיד השידור הדרום אפריקני

[ממוזער| משרדי התאגיד בסי פוינט, [קייפטאון.]]
**תאגיד השידור הדרום אפריקני** (באנגלית: **South African Broadcasting Corporation**, בראשי תיבות: **SABC**; באפריקנס: **Suid-Afrikaanse Uitsaaikorporasie**, בראשי תיבות: **SAUK**) הוא גוף השידור הציבורי בדרום אפריקה ומפעיל 19 תחנות רדיו (AM / FM) וכן חמישה ערוצי טלוויזיה לקהל הרחב. זהו אחד הגדולים מבין החברות הממשלתיות בדרום אפריקה.

פוליטיקאים באופוזיציה ובחברה האזרחית מבקרים לעיתים קרובות את התאגיד ומאשימים אותו בכך שהוא מהווה שופר תעמולה של הקונגרס הלאומי האפריקני; במהלך תקופת האפרטהייד הואשם התאגיד כי מילא את אותו תפקיד עבור הממשלה שנשלטה על ידי המפלגה הלאומית.

## רדיו

## טלוויזיה
* SABC 1
* SABC 2
* SABC 3
* SABC News
* SABC Education
## קישורים חיצוניים

* 

## הערות שוליים

קטגוריה:1936
קטגוריה:שידור ציבורי
קטגוריה:צנזורה
קטגוריה:אפרטהייד
קטגוריה:ממשלת דרום אפריקה
אוצ'אקובו-מאטבייבסקויה

**נפת אוֹצָ'אקוֹבוֹ-מַאטְבֵיֵיבְסְקוֹיָה** (ברוסית: **район Очаково-Матвеевское**) היא נפה של המחוז המערבי של העיר הפדרלית מוסקבה, שברוסיה. שטחה הוא 17.5436 קמ"ר ואוכלוסייתה מונה 130,975 תושבים (2020).

בנפה נמצאת תחנת כוח תרמית וחום 25 שהיא החזקה ביותר במוסקבה ואחת החזקות ביותר ברוסיה. מייצרת כ-10% מסך החשמל של מוסאנרגו. ישנם כ-300 חברות וארגונים תעשייתיים בנפה.

בנפה מתקיימת בניית דיור "נקודתית", בתוקף תוכנית של הריסה ושחזור בנייני דיור רעוע ואזור התעשייה של אוצ'קוב.

המצב האקולוגי בנפה מוערך כלא טוב בגלל אזורי התעשייה מספר 37 "אוצ'קובו", מס' 37 "יוז'נואה אוצ'קובו" ומס' 37 "סברנויה אוצ'קובו", התופסים יותר מ-60% משטחו של הראיון.
## אתרים ראויים לציון
* בית העלמין טרויקורובסקויה
* האוניברסיטה המוסקבאית הממלכתית לכלכלה, סטטיסטיקה ומידע 
* תחנת כוח תרמית וחום 25 
* שוק מאטבייבסקי 
* תחנת מטרו אוזרנאיה  ואמיניאבסקאיה 
* מתחם המגורים "קוטוזובסקאיה רביירה"

## קישורים חיצוניים

* 

קטגוריה:מוסקבה: נפות
רחוב ההסתדרות (חולון)

**רחוב ההסתדרות** הוא אחד מהרחובות הראשיים והארוכים בעיר חולון. הרחוב קרוי על שם ההסתדרות הכללית של העובדים בארץ ישראל, שסניף חולון שלה שוכן ברחוב זה. רחוב זה הוא מבין הוותיקים בעיר, הוא מתחיל בכיכר סירן (בצומת ההסתדרות-אילת בשכונת נאות רחל) ומסתיים במעגל תנועה במפגשו עם רחוב משה שרת. הרחוב כולל 200 מספרי בניינים מה שהופך אותו לארוך בחולון.

הרחוב עובר דרך השכונות נאות רחל, קריית עבודה, רסקו ונאות שושנים. סגנון הבנייה ברחוב מאופיין בבתים נמוכים עד שתי קומות שנבנו בשנות ה-40, לצד בנייני רכבת שנבנו בין שנות ה-50 לשנות ה-60 ועד מבנים מודרניים (למשל: מגדל הדר בצומת חנקין). בעשור האחרון נערכים פרויקטים רבים שכוללים הריסת מבנים ישנים ובנייה במקומם מבנים חדשים ומודרניים. בפינת ההסתדרות ושנקר נבנה בשנות ה-50 "בית האבות משען", שהיה בית האבות הראשון בארץ שנבנה באופן עצמאי ולא על ידי צדקה.

בשנת 2011, ועדת השמות החליטה לשנות את שמו של מקטע ברחוב ההסתדרות למשה רום (ראש עיריית חולון לשעבר). דיירי הרחוב ובעלי העסקים במקטע זה הגיבו למהלך זה בביקורת חריפה וטענו שמהלך זה עשוי לבלבל את הלקוחות ולגרום לנזק כלכלי לעסקיהם, מה שהוביל את העירייה לחזור בה.

רחוב זה מהווה ציר תחבורה מרכזי בעיר ועוברים בו קווי אוטובוס חשובים. מתוכננת סלילת נתיב אופניים לאורך כל הרחוב. ברחוב עתיד לעבור הקו הירוק של הרכבת הקלה ועל כן תקום תחנה ייעודית לקו זה בצומת הרחובות ההסתדרות-פיכמן.

## הערות שוליים

ההסתדרות
הרמן שרייבר

**הרמן שרייבר** (באנגלית: **Hermann Schreiber**;) היה ד"ר לפילוסופיה, רב ועיתונאי יהודי גרמני - בריטי.

## קורות חיים
שמאל|ממוזער| בית הספר התיכון בשרם, בו למד שרייבר
שרייבר הוא צאצא למשפחה יהודית שהתיישבה בשרים שבפרוסיה (כיום העיירה Srem בפולין). המשפחה הייתה בעלת אוריינטציה גרמנית ודיברה את השפה הגרמנית כשפת אם. אביו, פדזור שרייבר, לימד יהדות בבית הספר היהודי והיה עוזרו של הרב. אמו, בלבינה נאה, ניהלה את משק הבית. הרמן היה הצעיר והבן היחיד בחמשת ילדיהם.

בשנת 1901 סיים את בחינות האביטור בבית הספר התיכון, ולאחריו פנה ללימודי יהדות בבית המדרש לרבנים בברסלאו, שם הוסמך לרב. לאחר מכן פנה ללימודי פילוסופיה באוניברסיטת ברסלאו, שם סיים תואר דוקטור לפילוסופיה.

## פעילות בגרמניה
בשנים 1912–1938 גר הרמן שרייבר בפוטסדאם. הוא כתב מאמרים בכתבי העת (כולל Israelitisches Familienblatt), תרגם את התורה מעברית לגרמנית, והיה רב קונסרבטיבי בבית הכנסת בפוטסדאם במשך שנים רבות.

היה יו"ר איגוד הנוער היהודי הליברלי, שהוקם בפוטסדאם בשנת 1921.

הוא גם היה חבר פעיל באיגוד שרים (Verein der Schrimmer), ארגון שהוקם בברלין בשנת 1902 על ידי יהודים שמוצאם מן העיירה שרים (Schrimm) שהיגרו לימים למחוזות אחרים בגרמניה.

## ההגירה לבריטניה
כאשר עלו הנאצים לשלטון בגרמניה בשנת 1933, נרדף שרייבר בידי השלטון הנאצי כשאר אחיו היהודים. בשנת 1938, בליל הבדולח, היה עד להריסת בית הכנסת בפוטסדאם, ששימש כרבּו. זמן קצר אחר כך הוכנס למחנה הריכוז זקסנהאוזן. בתחילת 1939, לאחר שחרורו מהמחנה, הצליח להגר עם אשתו ובנו ללונדון.

הוא המשיך בעבודתו העיתונאית, כתב מאמרים באנגלית, ותרם בעבודתו לבית הדין של איגוד בתי הכנסת בבריטניה. הוא השתתף גם בחיי הקהילה היהודית באמסטרדם.

משנת 1952 החל לחגוג את ראש השנה במערב ברלין, תוך שהוא נוטל חלק פעיל בהנהגת הקהילה.

ממוזער|קברם של שרלוט והרמן שרייבר
בראש השנה 1954, נשא דרשה בבית הכנסת ברחוב פסטאלוצי (Pestalozzistrasse) במערב ברלין ומיד לאחריה התמוטט ונפטר.

נקבר בבית הקברות היהודי בווייסנזה שבברלין.

## חיים אישיים
בסביבות שנת 1910 התחתן עם שרלוט נוימן, וממנה נולד לו בן אחד - פאול.

## לקריאה נוספת

* Hermann Schreiber, *Schrimm – Memories from Our Youth*, (transl. Werner S. Zimmt), in: "Stammbaum", Issue 25, 2004, pp. 10–19, https://web.archive.org/web/20200223084539/http://digital.cjh.org///exlibris/dtl/d3_1/apache_media/242209.pdf
* Harold Reinhart, *In Memoriam – Hermann Schreiber*, in: "The Synagogue Review", volume XXIX, 1954, No 3, pp. 66–67
* Hermann Schreiber, *Schrimmer Jugenderinnerungen*, Verein der Schrimmer, Berlin, 1927
* Hermann Schreiber, *Wspomnienia z mojej młodości w Śremie*, transl. Danuta Banaszak, in: "Śremski Notatnik Historyczny", Issue 2, 2008, pp. 37–73 (Polish translation)
* Irene A. Diekmann, *Jüdisches Brandenburg*, Potsdam, 2008


## קישורים חיצוניים

## הערות שוליים

קטגוריה:רבנים בריטים
קטגוריה:עיתונאים יהודים בריטים
קטגוריה:פובליציסטים יהודים בריטים
קטגוריה:פילוסופים יהודים בריטים
קטגוריה:פילוסופים יהודים גרמנים
קטגוריה:עיתונאים יהודים גרמנים
קטגוריה:רבנים גרמנים
קטגוריה:גרמנים שנולדו ב-1882
קטגוריה:גרמנים שנפטרו ב-1954
צ'ארלס סאמנר המלין

**צ'ארלס סאמנר המלין** (באנגלית: ** Charles Sumner Hamlin**; 30 באוגוסט 1861 – 24 באפריל 1938) היה עורך דין ועובד ציבור אמריקני, אשר היה הראשון לכהן כיושב ראש הפדרל ריזרב בארצות הברית.

## ביוגרפיה

המלין נולד בבוסטון מסצ'וסטס, בנם של אנה ואדוארד המלין. אביו, סוחר פחם, היה יליד המקום ואילו אמו נולדה באנגליה להורים אירים. המלין למד באוניברסיטת הרווארד. הוא השלים תואר ראשון ב-1883 ותואר שני ב-1886. במקביל ללימודים לתואר שני, למד גם משפטים. הוא עסק בעריכת דין בבוסטון בשנים 1886 עד 1893 וכן בשנים 1898 עד 1913. בשנים 1893 עד 1897 שימש כעוזר בכיר למזכיר האוצר של ארצות הברית, ג'ון גריפין קרלייל. בשנים 1913 עד 1914 שימש כעוזר בכיר למזכיר האוצר של ארצות הברית, הפעם תחת ויליאם גיבס מקאדו. בשנים 1902 ו-1903 הרצה באוניברסיטת הרווארד על ממשל. פרסם פמפלטים ועבודות בסטטיסטיקה, מסחר ופיננסים. המלין מילא תפקידים ציבוריים רבים במהלך חייו. בשנים 1902 ו-1910 הוא התמודד ללא הצלחה על הזכות להיות המועמד הדמוקרטי בבחירות למשרת מושל מסצ'וסטס.

ב-13 בדצמבר 1913 נוסד הפדרל ריזרב – הבנק המרכזי של ארצות הברית. ב-10 באוגוסט 1914 מונה המלין ליושב הראש הראשון של הפדרל ריזרב, תפקיד אשר כונה בשעתו "מושל הפדרל ריזרב". הוא מונה לתפקיד על ידי הנשיא וודרו וילסון בעצת מקאדו. הוא כיהן בתפקיד במשך שנתיים ואז הוחלף על ידי וילסון בוויליאם פ' ג' הארדינג. במהלך כהונתו כיושב ראש הוא נתן למשרד האוצר לקבוע את המדיניות של הפדרל ריזרב. המלין המשיך לשבת במועצת הנגידים של הפדרל ריזרב עד 1936 ושימש כיועץ מיוחד למועצה עד מותו ב-1938. הוא קיבל שני תוארי דוקטור לשם כבוד, האחד מאוניברסיטת וושינגטון ולי שבווירג'יניה (1895) והשני מאוניברסיטת קולומביה שבניו יורק (1938).

ב-1898 נישא באולבני להייברטי לנסינג פראיין (1878 – 1964), בתו של ג'ון ו' ל' פראיין (1811 – 1877), פוליטיקאי מניו יורק ונכדתו (מצד אמה) של אמסה ג' פארקר (1807 – 1890), אף הוא פוליטיקאי מניו יורק. לו ולרעייתו הייתה בת אחת, אנה המלין (1900 – 1925).

המלין מת בוושינגטון הבירה ממחלה. הוא נקבר בבית העלמין פורסט היל שבבוסטון.
## קישורים חיצוניים

* כתביו ופרסומיו של המלין באתר ספריית הקונגרס
* 

## הערות שוליים

קטגוריה:אמריקאים ילידי מסצ'וסטס
קטגוריה:עורכי דין אמריקאים
קטגוריה:בוגרי אוניברסיטת הרווארד
קטגוריה:בוסטון: אישים
קטגוריה:חברי מועצת הנגידים של הפדרל ריזרב
קטגוריה:יושבי ראש הבנק הפדרלי של ארצות הברית
 קטגוריה:אמריקאים שנולדו ב-1861
קטגוריה:אמריקאים שנפטרו ב-1938
התאחדות המלונות בישראל

[ממוזער|שלט בתל אביב מטעם התאחדות המלונות במהלך [מלחמת חרבות ברזל]]

**התאחדות המלונות בישראל** היא הארגון היציג של המלונות בישראל.

## אודות ההתאחדות
ההתאחדות הוקמה בשנת 1932, כחלק מהתאחדות הסוחרים בישראל, לימים איגוד לשכות המסחר. בשנת 1960 התאגדה ההתאחדות באופן עצמאי כאגודה עות'מאנית.

ההתאחדות היא ארגון מעסיקים, אשר מקיף כ-450 מלונות ממטולה ועד אילת, עם כ-48 אלף חדרי מלון וכ-44 אלף מועסקים.

ההתאחדות משמשת ארגון שמטרותיו לפעול לקידום, פיתוח והרחבה של התיירות בישראל ולסייע בהעלאת הרמה המקצועית של המלונות. היא מייצגת את המלונות במוסדות וארגונים בישראל ומחוצה לה, ובפני גופים ממשלתיים, מקבלי החלטות מוסדות ורשויות מקומיות.

מוסדות ההתאחדות הם: הנשיאות, מועצת ההתאחדות, הוועידה הארצית. כמו כן פועלת ההתאחדות גם באמצעות ועדות המורכבות מחברי ההתאחדות, ובין היתר: ועדה ארגונית, ועדת עבודה, ועדת הכשרה, ועדת כלכלה, ועדת שיווק, ועדת חדשנות, ועדת ביקורת.

## קישורים חיצוניים
* 

* 

## הערות שוליים

*
קטגוריה:ארגוני מעסיקים בישראל
קטגוריה:אגודות עות'מאניות
פרנקלין מקוויי

**פרנקלין מקוויי** (באנגלית: **Franklin MacVeagh**; 22 בנובמבר 1837 – 6 ביולי 1934) היה פוליטיקאי, עורך דין ובנקאי אמריקאי, שכיהן כמזכיר האוצר של ארצות הברית בממשלו של הנשיא ויליאם הווארד טאפט.

## ביוגרפיה
פרנקלין מקוויי נולד בפיניקסוויל, פנסילבניה למייג'ור ג'ון מקוויי ולרעייתו מרגרט לבית לינקולן. אחיו, ויין מקוויי היה התובע הכללי של ארצות הברית בממשליהם של הנשיאים ג'יימס גרפילד וצ'סטר ארתור.

ב-1858 סיים מקוויי את לימודיו באוניברסיטת ייל, שם הוא היה חבר באחוות הגולגולת והעצמות. ב-1864 הוא סיים את לימודיו בבית הספר למשפטים של אוניברסיטת קולומביה. הוא עבד כמוכר בחנות סיטונאית וכעורך דין. מקוויי היה מתודיסט באמונתו. ב-1868 הוא נשא לאישה את אמילי אימס ולשניים נולדו חמישה ילדים.

במשך 29 שנים היה מקוויי חבר מועצת המנהלים של הבנק הלאומי של שיקגו (Commercial National Bank of Chicago). ב-1909 מינה אותו חברו לאחוות הגולגולת והעצמות, הנשיא ויליאם הווארד טאפט, כמזכיר האוצר בממשלו. הוא לא התמודד עם הבעיה הקשה של הרפורמה המוניטרית, והותיר אותה לוועדה ההמוניטרית הלאומית שהוקמה על פי חוק אולדריץ'-ורילנד משנת 1908. עם זאת הוא הדגיש את הצורך הדחוף ברפורמה בדוח השנתי שלו. הוא זכור בשל חיזוק היעילות והקידום של מחלקת האוצר. הוא ביטל 450 משרות מיותרות, שיקם את שירות המכס של ארצות הברית באמצעות הכנסתן לפעולה של מערכות שקילה אלקטרוניות אוטומטיות והנהגתם של תשלומי מכס ומיסים באמצעות המחאות בנקאיות. הוא גם היה מעורב ביצירתו של הניקל באפלו.

## חיים אישיים
ביתו בוושינגטון די. סי. נבנה בשנים 1910–1911 ותוכנן על ידי האדריכל הנודע נייתן וייאת'. כיום שוכן במבנה זה המכון לתרבות מקסיקו של שגרירות מקסיקו בארצות הברית. בבעלותו גם הייתה אחוזת קיץ בדבלין שבניו המפשייר, שרשומה כיום במרשם הלאומי של מקומות היסטוריים וידועה בשם נולווד.

פרנקלין מקוויי נפטר בשיקגו ב-6 ביולי 1934 בגיל 96 ונטמן בבית הקברות גרייסלנד שבעיר.

## קישורים חיצוניים

* פרנקלין מקוויי באתר מחלקת האוצר של ארצות הברית 
* 

## הערות שוליים

קטגוריה:אמריקאים ילידי פנסילבניה
קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת קולומביה
קטגוריה:עורכי דין אמריקאים במאה ה-19
קטגוריה:בנקאים אמריקאים
קטגוריה:חברי אחוות הגולגולת והעצמות
קטגוריה:אמריקאים שנולדו ב-1837
קטגוריה:אמריקאים שנפטרו ב-1934
פרס באפט"א לטלוויזיה לסדרה הקומית הטובה ביותר

**פרס באפט"א לטלוויזיה לסדרה הקומית הטובה ביותר** מוענק מדי שנה כחלק מפרסי האקדמיה הבריטית לטלוויזיה. עד לשנת 2015 נקרא הפרס בשם "**פרס באפט"א לטלוויזיה לקומדיית המצבים הטובה ביותר**".

הפרס הוענק בין השנים 1973 ל-1980. אחר כך חולק הפרס מדי שנה החל משנת 2000.

בין השנים 1981 ל-1999, הפרסים לקומדיות מצבים היו כלולים בקטגוריית התוכנית או הסדרה הקומית הטובה ביותר.

## 1973–1980

## שנות ה-2000

## שנות ה-2010

## שנות ה-2020

## תוכניות עם זכיות ומועמדויות מרובות
### זכיות מרובות

**3 פרסים**
*המשרד (ברצף)

**2 פרסים**
**Black Books*
*המלון של פולטי
**The Thick of It*

### מועמדויות מרובות

**7 מועמדויות**
*פיפ שואו
**4 מועמדויות**
*צוות איי.טי.
**The Thick of It*

**3 מועמדויות**
*המשרד
* משפחת רויאל
**2 מועמדויות**
**Black Books*
*קטסטרופה
**Chewing Gum*
**Derry Girls*
*פליבג
*מחלקה אלטרנטיבית
**Mrs. Brown's Boys*
**People Just Do Nothing*
*כבוד הכומר
**Spaced*
**Strath Lets Flats*
*קרועים
*הכומר מדיבלי

## הערות שוליים

קטגוריה:פרס באפט"א
מסוף החמישה

**מסוף החמישה, הידוע גם כ"מסוף בית רבקה",** הוא מסוף אוטובוסים, הממוקם ליד בית החולים בית רבקה, הממוקם ברחוב החמישה בפתח תקווה. השירות מן המסוף דל יחסית.

## קווי אוטובוס בתחנה

**מקרא סימנים:**

♿-אוטובוס עירוני נגיש

🔁 - קו סיבובי
קטגוריה:פתח תקווה: תחנות מרכזיות ומסופי אוטובוסים
סוקולינאיה גורה

**נפת סוקולינאיה גורה** (ברוסית: **район Соколиная Гора**, מילולית: נפת "גבעת הבזים") היא נפה במחוז המזרחי של העיר הפדרלית מוסקבה שברוסיה. שטחה הוא 7.8441 קמ"ר ואוכלוסייתה מונה 92,337 תושבים (2020). השטח סופח לעיריית מוסקבה בשנת 1917 והנפה הוקמה בשנת 1991.

ייחודו של המקום טמון בריכוז חברות של ענפים שונים בשטח הנפה. למעלה מ-90 חברות תעשייתיות של הנדסת מכונות ועבודות מתכת נמצאים בו. 39.8% מכלל המועסקים בחברות בענף הייצור של המחוז המזרחי עובדים בחברות של הראיון.

## אתרים ראויים לציון
* מרכז העסקים "גבעת הבזים" בכיכר סמיונובסקאיה
* מקדש דמטריוס של סלוניקי בבלגושה  
* קולנוע "רודינה"  
* בניין מרכז מחשוב עיקרי של המינהל המרכזי לסטטיסטיקה
* חברת מנועי מטוסים "סאליוט"  
* תחנת המטרו אלקטרוזאבודסקאיה

## קישורים חיצוניים

* 

קטגוריה:מוסקבה: נפות
כריס ג'ונס

**כריסטופר ג'יימס "כריס" ג'ונס הבן** (באנגלית: **.Christopher James "Chris" Jones Jr**; נולד ב-14 באפריל 1993) הוא כדורסלן אמריקאי המשחק בעמדת הרכז בהפועל תל אביב.

## ביוגרפיה
ג'ונס נולד בגרלנד, במכללות הוא שיחק במכללת צפון טקסס מדיוויז'ן 1 כשהוא מדורג שלישי בכל הזמנים של המכללה, משם עבר למכללת אנג'לו סטייט (טקסס) מדיוויז'ן 2, שם נבחר שלוש פעמים לשחק ההגנה של המחזור, פעם אחת לשחקן ההתקפה של המחזור, חמישיית העונה וחמישיית ההגנה.

לאחר שסיים את שנתו האחרונה ולא נבחר בדראפט 2015 ב-NBA, פתח את עונת 2015/2016 פתח בליגה המונגולית בכדורסל. לאחר מכן, עבר ג'ונס לבזל השווייצרית, שם העמיד ממוצע של 19.75 נקודות, 5.6 ריבאונדים, 4.6 אסיסטים ו-2.3 חטיפות למשחק.

בעונת 2017/2018 עבר ג'ונס לבלפיוס מונס-אנו הבלגית, במדיה גם השתתף במסגרת היורופקאפ של פיב"א. בבלגיה רשם ג'ונס בעונתו הראשונה ממוצעים של 13.8 נקודות, 1.6 חטיפות, 4.03 אסיסטים ו-3.66 ריבאונדים, ועונה אחר כך 14.8 נקודות, 4.5 אסיסטים, 3.88 ריבאונדים ו-1.5 חטיפות למשחק.

אחרי שנתיים בבלגיה, בעונת 2019/2020 עבר לבורסאספור , העולה החדשה לליגת העל הטורקית בכדורסל. ג'ונס סייע לקבוצה להפוך לאחת מהפתעות העונה בטורקיה, כשסיימה במקום העשירי. ב-23 משחקים במדיה הוא רשם 15.3 נקודות, 6.8 אסיסטים ו-3.2 ריבאונדים בממוצע למשחק. במהלך העונה הוא היה מועמד להצטרף למכבי תל אביב, בעקבות הפציעות של נייט וולטרס וג'ון דיברתולומאו, אך העסקה לא יצאה לפועל לאחר שנשיא בורסאספור הטיל וטו על המהלך.

ב-16 באוגוסט 2020 הודיעה מכבי תל אביב על החתמתו של ג'ונס לשנה, עם אופציה לשנה נוספת.

ב-20 ביולי 2021 חתם ג'ונס בווילרבאן.

ב-27 ביוני 2022 חתם בוולנסיה.

ב-20 ליולי 2025 חזר לישראל וחתם הפועל תל אביב.

## קישורים חיצוניים

* פרופיל, באתר מכבי תל אביב

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטאות ומכללות בארצות הברית
קטגוריה:כדורסלני מכבי תל אביב
קטגוריה:כדורסלני אסוול ליון-וילרבאן
קטגוריה:אמריקאים שנולדו ב-1993
ג'וליו טונוני

**ג'וליו טונוני** (באיטלקית: **Giulio Tononi**; נולד בשנת 1960) הוא מדען מוח ופסיכיאטר, המשמש כראש הקתדרה ע"ש דייוויד פ. ווייט ברפואת שינה, וכן בעל מושב כבוד בקתדרה למדעי התודעה באוניברסיטת ויסקונסין–מדיסון. הוא מוכר בעיקר בזכות תאוריית המידע המשולב , תאוריה מתמטית של תודעה אותה הציע לראשונה ב-2004 וסמלה הוא פי (φ).

## ביוגרפיה
טונוני נולד בטרנטו, איטליה, וסיים תואר MD בפסיכיאטריה ודוקטורט בנוירוביולוגיה ממכון סנט-אנה ללימודים מתקדמים בפיזה, איטליה.

טונוני הוא סמכות בחקר השינה, ובמיוחד בנושאי הגנטיקה והאטיולוגיה של השינה. טוניוני ושותפיו היו חלוצים בכמה גישות משלימות לחקר השינה:
* גנומיקה
* פרוטאומיקה
* מידול עם זבובי פירות
* מודלים של מכרסמים המעסיקים הקלטות פוטנציאליות רב-יחידות / מקומיות בשדה בהתנהגות בעלי חיים
* וולטמטריה ומיקרוסקופיה אין ויוו
* הקלטות EEG בצפיפות גבוהה וגרייה מגנטית מוחית  (TMS) בבני אדם
* מודלים ממוחשבים בקנה מידה גדול של שינה וערות

מחקר זה הוביל להשערה מקיפה על תפקיד השינה (יחד עם חוקר השינה קיארה סירלי), "השערת ההומאוסטזיס הסינפטית". על-פי השערה זו, ערות מביאה לעלייה נטו בכוח הסינפטי , ושינה הכרחית כדי לייצב מחדש הומאוסטזיס סינפטי. להשערה השלכות על הבנת ההשפעות של חסך שינה ופיתוח גישות אבחוניות וטיפוליות חדשות להפרעות שינה והפרעות נוירופסיכיאטריות.

טונוני הוא גם חוקר מוביל בתחום מחקרי התודעה, וכתב יחד עם זוכה פרס נובל ג'רלד אדלמן ספר בנושא.

טונוני פיתח את תאוריית המידע המשולב (IIT): תאוריה מדעית המנסה לענות על שאלות כמו מהי תודעה, כיצד ניתן למדוד אותה, כיצד היא מתואמת עם מצבי מוח, ומדוע היא דועכת כשאנו שוקעים בשינה נטולת חלומות וחוזרת כשאנחנו חולמים. התיאוריה נבחנת באמצעות הדמיה עצבית, גרייה מגנטית מוחית (TMS) ומודלים ממוחשבים. עבודתו תוארה על ידי החוקר כריסטוף קוך כ"תיאוריה המבטיחה היחידה לגבי תודעה בסיסית".

## מפרסומיו

* 
* 
* 
* 
* 
* 

## קישורים חיצוניים

* 

## הערות שוליים

קטגוריה:פסיכיאטרים אמריקאים
קטגוריה:חוקרי שינה
קטגוריה:פילוסופיה של הנפש
קטגוריה:מהגרים מאיטליה לארצות הברית
קטגוריה:מדעני מוח אמריקאים
קטגוריה:סגל אוניברסיטת ויסקונסין–מדיסון
קטגוריה:אמריקאים שנולדו ב-1960
הסכם בורינג

**הסכם בורינג** (באנגלית: **Bowring Treaty**) הוא הסכם שנחתם בין בריטניה לבין סיאם ב-18 באפריל 1855. מטרת ההסכם הייתה להקל על המסחר הזר בסיאם. על ההסכם חתמו סר ג'ון בורינג מבריטניה ומצד סיאם המלך ראמה השני.

ההסכם החליף את הסכם ברני שנחתם בין שתי המדינות ב-1826. מטרת ההסכם החדש הייתה להקל על הסוחרים הזרים בסיאם, לקבוע רגולציה חדשה ולנסח מערכת ייבוא וייצוא חדשה. ההסכם הביא לפתיחתה של סיאם למסחר והשפעה מערבית.

## רקע
ההסכם הראשון שעליו חתמה סיאם מול מדינה אירופית היה הסכם ידידות ומסחר בין ממלכת איוטהאיה לבין פורטוגל בשנת 1516. באותה עת, הותר לפורטוגזים להתיישב בממלכה, בתמורה לרובים ותחמושת. הסכם דומה נחתם ב-1598 מול ספרד, וב-1604 הסכם מסחר נחתם גם עם הולנד, שסחרה בכותנה בתמורה לעורות ופלפל. באותה עת החלו להירקם קשרים עם התרבות היפנית, וב-1593 שירתו בצבא איוטהאיה 500 חיילים יפנים.

הבריטים יצרו לראשונה קשר עם הממלכה ב-1612 כשחברת הודו המזרחית הבריטית קיבלה זכויות מסחר ואדמה. עם זאת, פעילות החברה לא הניבה רווחים והיא עזבה את איוטהאיה ב-1625. הקשר עם בריטניה חודש ב-1821, כשג'ון קרופורד נשלח מטעם חברת הודו המזרחית לדון בהסכם סחר חדש, אחרי שנים של מונופול על המסחר מצד בית המלוכה, שמצידו היה ללא יכולת לגבות מיסים, ועל כן נקט בהסדר שהעלה את מחירי הטובין שיוצאו לעולם וב-1826 נחתם הסכם ברני בין המדינות. ההסכם החזיק מעמד עד 1855, כשנחתם הסכם בורינג שהקל על המסחר אחרי ביקורו של ג'ון בורינג בסיאם.

## עיקרי ההסכם
על אף הפתיחה הרחבה יותר של תאילנד למסחר מערבי, ההסכם הותיר הגבלות רבות על החברות הזרות. ההסכם קבע מכסים של 3% על כל הסחורות המיובאות, היתר לנתינים בריטים לסחור בכל נמלי תאילנד, התאפשר להחזיק באדמות ליד בנגקוק וכן הוענקה זכות התנועה החופשית בכל רחבי הממלכה.

כמו כן, הוא העניק לבריטים פטור מחובת ציות לרשויות המקומיות, בצעד שהפך בהמשך ליעד לביטול של המדינאים התאילנדים עקב בעיות שהתעוררו כפועל יוצא מכך. הקלות נוספות היו ההיתר לבריטים לסחור ישירות מול נתיני סיאם בלי חובת צד שלישי.

מנגד, ממשלת סיאם קיבלה את האפשרות לאסור ייצוא מלח, אורז ודגים בכל עת שבה התעורר חשש ליצירת מחסור.

## השלכות
ההסכם הביא לשילוב מהיר של סיאם בכלכלה העולמית, וקידם אותה למדינת לאום מודרנית. עם הסרת החסמים, נדרש בית המלוכה לתור אחר מקורות הכנסה אחרים, דוגמת העלאת המיסים על אופיום, הימורים ואלכוהול.

בין השנים 1850 ל-1907 עלה ייצוא האורז מ-5% ל-50% מכלל היבול בתאילנד. כ-80% מהאורז שיוצא מתאילנד נשלח לסינגפור והונג קונג. בשנים אלו הייתה ירידה חדה בייצור הטקסטיל עם הופעתן של סחורות מערביות בשוק. ההסכם הביא גם ליצירת מקומות עבודה חדשים במקומות רבים ברחבי תאילנד, ובדגש על בנגקוק. רובם נתפסו על ידי מהגרים סינים.

השינוי שהתחולל בתאילנד באותן שנים חריג בהיסטוריה, מאחר שבניגוד לאזורים רבים אחרים ברחבי העולם ובדרום-מזרח אסיה בפרט, הוא התרחש באמצעות האליטה המקומית, ולא נכפה על ידי שליטים אירופאים.

## קישורים חיצוניים

*
* 

בורינג
בורינג
קטגוריה:1855
יצחק יהושע העשיל פרידמן

רבי **יצחק יהושע העשיל פרידמן** (נולד בכ"ד באייר תשנ"ו, 13 במאי 1996) הוא האדמו"ר מסדיגורה.

באופן חריג הוכתר לאדמו"ר על אף גילו הצעיר ולמרות היות אחיו גדולים ממנו.

## ביוגרפיה
ממוזער|הרב יצחק יהושע העשיל, עם אחיו הרב אהרן דב בער האדמו"ר מסדיגורה-לונדון
נולד בסטמפורד היל, לונדון, בן חמישי לרבי ישראל משה פרידמן ולשרה בתו של חיים משה פלדמן, חסיד ויז'ניץ אמיד מלונדון, דודו של אביו. הוא נקרא על שם זקנו רבי אברהם יהושע השיל מאפטא ובנו רבי יצחק מאיר מז'ינקוב.

למד בתלמוד תורה ובישיבה קטנה של בעלז בשכונת סטמפורד היל בלונדון, ובישיבת גייטסהד. בשנת ה'תשע"ו, עבר ללמוד בישיבת מיר בירושלים, שם למד בשיעור של הרב אשר אריאלי.

בז' בשבט תשע"ח נישא למלכה, בת הרב אשר חיים שטרנבוך, רב בית הכנסת "אהל יעקב" ודיין בקהילת "מחזיקי הדת" באנטוורפן, בנו של הרב אליהו שטרנבוך וחתן הרב דוד שפיגל האדמו"ר מאוסטרוב קאלושין בניו יורק.

לאחר נישואיו התגורר באנטוורפן ולמד בכולל אברכים בעיר.

לו שתי בנות ושני בנים.

### מינויו לאדמו"ר
לאחר פטירת אביו, שלא כמקובל בהלוויות של אדמו"רים חסידיים, הצוואה לא הוקראה במהלך ההלוויה, ולא הוכתר אדמו"ר חדש. בצוואה שפורסמה בתום השבעה, נכתב שרק רבי יצחק יהושע העשיל יוכתר כאדמו"ר מסדיגורה, וחלק מאחיו הגדולים יכהנו כרבני קהילות בחסידות, הכפופים למרותו.

חרף הצוואה המפורשת, למחרת, פרסמה אמו (רעייתו של הנפטר) מכתב שיש למנות גם שניים מאחיו הגדולים לאדמו"רים; האח הגדול רבי מרדכי שלום יוסף פרידמן לאדמו"ר מסאדיגורה-ירושלים, והאח השלישי רבי אהרן דב בער פרידמן לאדמו"ר מסאדיגורה-לונדון. בנוסף פורסם מכתב נוסף עליו חתומים דיינים המסכימים למתווה פשרה זה.

בתמוז תשפ"ב הוציא בד"צ בני ברק צו מניעה זמני, לפיו אסור לאחי האדמו"ר להשתמש בשם "סאדיגורה" או "רוז'ין".

רוב מוחלט של החסידים בישראל ובעולם קיבלו את מרותו של רבי יצחק יהושע העשיל; החסידים בירושלים פרשו מבית הכנסת הוותיק בו מכהן רבי מרדכי שלום יוסף באדמו"רות ופתחו בית כנסת חדש. על שלושת בנייני המוסדות בירושלים נערך מאבק משפטי, לאחר שניסיון הידברות ופשרה לא צלח.

## פעילותו כאדמו"ר

בכסלו תשפ"ב חנך את בית הכנסת 'עטרת ישראל' בלייקווד שבארצות הברית, שהחל להבנות עוד בחיי אביו האדמו"ר הקודם. באותה שנה נפתח בית כנסת לחסידיו בחיפה.

בשנת תשפ"ד נרכש הבניין הסמוך למרכז החסידות בבני ברק, על שטחו מתוכנן להיבנות בית כנסת גדול ומרכזי לחסידי סדיגורה.

דברי תורתו מודפסים מדי שבוע בחוברות "ילקוט אמרי קודש" וכן יוצא לאור מדי שבוע גיליון 'פונע'ם רעבינ'ס הויף' ובו מתוארים חיי החצר וכן שיחות של האדמו"ר עם אדמו"רים ורבנים.

## קישורים חיצוניים
* 
* 
* 
* 
* הזכירו לפניו: יארצייט פון הרה"ק בעל 'עקבי אבירים' מסאדיגורה זצוק"ל בצל נכדו מ"מ האד' מסאדיגורה, באתר בחצרות הקודש, י"ט טבת תשפ"ד

## הערות שוליים

קטגוריה:אדמו"רי סדיגורה
קטגוריה:בני ברק: אדמו"רים
קטגוריה:אדמו"רים ישראלים
קטגוריה:בוגרי ישיבת גייטסהד
קטגוריה:בוגרי ישיבת מיר (ירושלים)
קטגוריה:ישראלים ילידי אנגליה
קטגוריה:משפחת שטרנבוך
קטגוריה:ישראלים שנולדו ב-1996
ג'ונתן אגודלו

**ג'ונתן אלכסנדר אגודלו ולסקס** (בספרדית: **Jonathan Alexander Agudelo Velásquez**) הוא כדורגלן קולומביאני, המשחק בעמדת החלוץ.

## קריירה
### מיונאריוס
החל את הקריירה המקצוענית שלו במיונאריוס ב-2013, אליה הגיע מהקבוצה החובבנית, לונדו ביו.
את הבכורה ערך ב-15 באוגוסט 2013 במשחק הגביע מול ג'וניור ברנקייה, כשמיונאריוס ניצחה 0–2 והמאמן הרנן טורס נתן לו את ההזדמנות להיכנס בדקה ה-64 במקומו של ג'וני רמירס. כעבור יומיים רשם את הבכורה שלו בליגה במשחק מול אונסה קלדס, כאשר נכנס בדקה ה-71 במקומו של מאייר קנדלו. ב-7 בדצמבר 2013, בשלב הפלייאוף של טורניר הפינליססיון, כבש אגודלו את שער הבכורה שלו בבוגרים כשמיונאריוס ניצחה את קלדס 1-3. ב-28 באוגוסט 2014 כבש את שער הבכורה שלו במפעלים הבינלאומיים במשחק מול אוניברסידד ססאר ואייחו מפרו במסגרת הקופה סודאמריקנה. עונתו הטובה ביותר בקבוצה הייתה ב-2015, שבה כבש 10 שערים ב-35 משחקים בכל המסגרות והפך לאחד השחקנים הטובים בקבוצה.

### סנטה פה וחגוארס
לאחר שלא הצליח לשמור על מקומו בהרכב ב-2016 ושיחק רק 8 משחקים, החליט ביולי של אותה שנה לחצות את הכביש ליריבה העירונית, אינדפנדיינטה סנטה פה, עימה חתם לשלוש שנים, אך גם שם מיעט לשחק, ושותף רק ב-6 משחקים ולא כבש. הוא כן היה שותף לזכיית הקבוצה באליפות הליגה.
בתחילת 2017 הושאל לקבוצה הקטנה, חגוארס קורדובה, אך גם שם לא הצליח להביא את יכולתו לידי ביטוח, שיחק 7 משחקים ולא כבש. היה נדמה כאילו הביטחון אבד לו ובצעד לא פשוט החליט לרדת לליגה השנייה ולהצטרף לקוקוטה דפורטיבו.

### קוקוטה דפורטיבו
בקוקוטה אגודלו החזיר לעצמו את הביטחון, קיבל את הגיבוי מהמאמן והפך לחלוץ המוביל של הקבוצה. בחצי הראשון של העונה כבש 5 שערים ב-10 משחקים, אבל בכל עונת 2018 היה הכובש המצטיין של הקבוצה וכבש 17 שערים ב-32 משחקים, שעזרו לקוקוטה להעפיל לליגה הבכירה. הוא המשיך ביכולתו הטובה גם בליגה הראשונה וכבש 14 שערים ב-36 הופעות כדי לסיים במקום השמיני בטבלה המשוקללת ולהישאר בליגה הראשונה.

### חימנסיה לה פלאטה
היכולת הטובה של בקוקוטה לא נעלמה מעיניו של דייגו מראדונה, שאימן באותו הזמן את חימנסיה לה פלאטה וביקש להשאיל את אגודלו. אגודלו שיחק 3 משחקים וכבש גול אחד, לפני שנפצע ובעצם סיים את העונה, בעיקר כי מגפת הקורונה עצרה את הליגה.

### הפועל באר שבע
אגודלו היה אמור לחזור מההשאלה חזרה לקוקוטה, אך מאחר שזו הייתה חייבת לו משכורות ומצבה הכלכלי לא איפשר זאת, הגיע עימם להסכם על סיום חוזהו, מה שהפך אותו לשחקן חופשי. מי שהחתימה אותו על חוזה לשנתיים הייתה הפועל באר שבע. את משחק הבכורה קיים במסגרת מוקדמות הליגה האירופאית מול לאצ'י ב-17 בספטמבר 2020 וכבש את שער השוויון בדקה ה-90, במשחק אותו ניצחה לבסוף באר שבע 1–2. למרות זאת, העונה בישראל הייתה אכזבה עבורו, כאשר שיחק רק 23 משחקי ליגה, רובם כמחליף ולא הצליח לכבוש ולו שער אחד. בתום העונה שוחרר וחתם באגילס דוראדס.

## תארים
;אינדפנדיינטה סנטה פה
* ליגת העל הקולומביאנית (1): 2016 - קלאוסורה
* גביע סורוגה בנק (1): 2016

;קוקוטה דפורטיבו
* ליגת המשנה הקולומביאנית (1): (אלופת הליגה השנייה 2018)

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:מדיין: כדורגלנים
קטגוריה:כדורגלני מיונאריוס
קטגוריה:כדורגלני אינדפנדיינטה סנטה פה
קטגוריה:כדורגלני חימנסיה לה פלאטה
קטגוריה:כדורגלני קוקוטה דפורטיבו
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים זרים בארגנטינה
קטגוריה:ספורטאים קולומביאנים בישראל
קטגוריה:קולומביאנים שנולדו ב-1992
קים טוק-הון

**קים טוק-הון** (בקוריאנית: **김덕훈**; נולד בשנת 1961) הוא ראש ממשלת קוריאה הצפונית מאז אוגוסט 2020. בנוסף הוא חבר מלא בפוליטביורו של מפלגת הפועלים של קוריאה, המפלגה השלטת בקוריאה הצפונית.

## ביוגרפיה
שימש בעבר ראש ועדת התקציב בפרלמנט הצפון קוריאני, אספת העם העליונה. בנוסף היה שליח במשלחות שיתוף פעולה עם קוריאה הדרומית. לאחר מכן מונה לסגן ראש הממשלה. במאי 2016 במהלך הקונגרס השביעי של מפלגת הפועלים של קוריאה הוא מונה לחבר הוועד המרכזי של המפלגה. ב-11 באפריל 2019 מונה לחבר ללא זכות הצבעה בפוליטביורו וב-31 בדצמבר של אותה שונה מונה לחבר בעל זכות הצבעה כמו גם סגן ראש המפלגה עם אחריות לאגף פרסונל (כוח אדם). יכול להיות כי קודם הודות לפרשיית שחיתות שחשף בפני המנהיג קים ג'ונג און בפברואר 2020.

ב-13 באוגוסט, עם הדיווחים אודות התפרצות נגיף הקורונה בקוריאה הצפונית והצפות שפקדו את חלקה הדרומי של המדינה, הוא מונה לראש ממשלת קוריאה הצפונית (ראש הקבינט) ומונה לחבר בפרזידיום של הפוליטביורו.

## קישורים חיצוניים

## הערות שוליים

קטגוריה:פוליטיקאים צפון קוריאנים
קטגוריה:ראשי ממשלת קוריאה הצפונית
קטגוריה:ילידי 1961
יחיאל מיכל טברסקי

הרב **יחיאל מיכל טברסקי (טוורסקי)** הוא רב, אדמו"ר ומלחין חסידי אמריקני. ראש קהילת בית יהודה במילווקי. ידוע גם כאדמו"ר מהורניסטייפל מילווקי. בנו של רבי יעקב ישראל מהורנוסטייפיל. אחיו היה הפסיכיאטר הרב אברהם טברסקי.

## קורות חייו
נולד בשנת ה'תרצ"ט לרבי יעקב ישראל בנו של רבי בן ציון יהודה לייב מהורנוסטייפל, ולדבורה לאה בתו של רבי בן ציון הלברשטאם מבאבוב. אחרי פטירת אביו רבי יעקב ישראל ששימש כאדמו"ר מהורנוסטייפל במילווקי מונה רבי מיכל כממשיכו במילווקי.

הרב טברסקי, כאחיו, למד הן בישיבות והן במוסדות השכלה: בישיבת סקוקי, ישיבת נר ישראל בבולטימור, ישיבת לייקווד, ובאוניברסיטת מרקט במילווקי.

## לחניו
 כשם שסבו רבי בן ציון מבאבוב ואחיו הרב אברהם כך הרב טברסקי נודע כמלחין ניגונים ושירים חסידיים שניים משיריו "רוממו" ו"תקע בשופר" התפרסמו מאוד וכן השיר קרב יום הכולל  חרוזים ביידיש המתאר את הציפייה לביאת המשיח . 
הרב טברסקי הוציא שני אלבומים המוקדשים לניגוניו. נוסף עליהם הפיק ישראל לאם אלבום מניגוניו, וגם נכדו של הרב טברסקי הוציא אלבום המבוסס על שיריו.

התזמורת הסימפונית של מילווקי ערכה מחווה לכבוד תרומתו המוזיקלית של הרב טברסקי.

## משפחתו
אחיו: הרב אברהם יהושע השל טברסקי אדמו"ר, מלחין ופסיכיאטר. פרופסור אהרן טברסקי דיקן בית הספר למשפטים באוניברסיטת ברוקלין.

נשוי לרבנית פייגה טברסקי בתו של רבי ישראל אברהם מפאלטישאן (ה'תרע"ו - ה'תש"ן), סופרת ומרצה ליהדות. אחיה הוא רבי מרדכי שטיין מפאלטישאן.

ילדיו:
*ביילה גלדצלר, אלמנתו של הרב אליעזר גלדצלר ראש ישיבת אור ישראל בקנארסי.
*קוקי שפיץ.
*חנה מלכה זינגר, נשואה לרב דוד זינגר.
*הרב בן ציון טברסקי, עוזר רב קהילת בית יהודה.
*הרב אפרים טברסקי, רבה של קהל חסידים בשיקגו.
*הרב מרדכי טברסקי, רב בלונדון.
*הרב יעקב משה טברסקי, רב במונסי.

## קישורים חיצוניים
* 

קטגוריה:אדמו"רים אמריקאים
קטגוריה:מלחינים אמריקאים
קטגוריה:בוגרי ישיבת נר ישראל-בולטימור
קטגוריה:בוגרי ישיבת לייקווד
קטגוריה:אדמו"רי בית צ'רנוביל
קטגוריה:אמריקאים שנולדו ב-1939
הגביע הרוסי בכדוריד נשים

**הגביע הרוסי בכדוריד נשים** (ברוסית: **Кубок России по гандболу среди женщин**) הוא טורניר שנתי בכדוריד, הנערך בקרב מועדוני נשים שמשתתפים באליפות רוסיה ובתחרויות לאומיות בענף. 

הגביע נערך מדי שנה מאז 2006.

## פורמט
תנאי וחוקי הגביע הרוסי נקבעים על ידי משרד הספורט של הפדרציה הרוסית ופדרציית הכדוריד הרוסית. כל קבוצה יכולה לכלול מקסימום 34 איש, כולל עשרים ושמונה ספורטאים (מתוכם רק חמישה יכולים להיות זרים, בעוד שרק שלושה יכולים להיות במגרש במהלך המשחק), שני מאמנים, רופא, מטפל בעיסוי, ראש הקבוצה ומנהלה.

תנאי מוקדם להשתתפות בגביע הוא החזקת קבוצת ספורט נוער שמשתתפת באליפות הנוער בכדוריד. הטורניר נערך בשני שלבים: שלב מוקדם על פי מערכת הפלייאוף עם טורניר פיינל-פור ומשחק גמר במהלכו משתתפות ארבע קבוצות. המקומות בטורניר נקבעים על פי המספר הגבוה ביותר של הנקודות שנרשמו בכל משחק: שתי נקודות מוענקות על ניצחון, אחת על תיקו. במקרה של נקודות שוות למספר קבוצות, המקומות נקבעים על פי המספר הגבוה ביותר של הנקודות והפרש השערים הטוב ביותר.

## הזוכות

## כמות מדליות

## הערות שוליים

קטגוריה:רוסיה: כדוריד נשים
צסק"א מוסקבה (כדוריד נשים)

ממוזער|לוגו הקבוצה הישן|200px
**צסק"א** (ברוסית: **Женский Гандбольный клуб ЦСКА**) הוא מועדון כדוריד נשים רוסי מהעיר מוסקבה, שנוסד על ידי אגודת צסק"א מוסקבה בשנת 2019 וכבר בעונת הבכורה הגיע למקום השלישי באליפות רוסיה ובעונת 2020/2021 זכתה לראשונה באליפות הליגה הרוסית בכדוריד נשים והעפילה לחצי גמר ליגת האלופות בכדוריד נשים.
## שחקניות נודעות
*  סבינה יאקובסן
*  קתרין היינדל
*  שרה ריסטובסקה
## הישגים לפי עונה

## תארים
;הליגה הרוסית בכדוריד נשים
* זכייה 2020/2021
* מקום שלישי: 2019/2020
;הגביע הרוסי בכדוריד נשים
* זכייה: 2021/2022, 2022/23, 2023/24
* פיינל פור: 2019/2020
;הסופר קאפ הרוסי בכדוריד נשים
* זכייה: 2022, 2023

## קישורים חיצוניים
* 

## הערות שוליים

קטגוריה:מוסקבה: מועדוני ספורט
קטגוריה:קבוצות כדוריד נשים רוסיות
קטגוריה:צסק"א מוסקבה
ימן בלוז

**ימן בלוז** (באנגלית: **Yemen Blues**; בתרגום חופשי לעברית: "בלוז תימני") הוא הרכב מוזיקלי בין-לאומי, בראשותו של המוזיקאי רביד כחלני, סולן ההרכב. ההרכב יוצר מוזיקה מקורית המשלבת השפעות של ג׳אז לטינית פאנק ובלוז עם השפעות מוזיקה תימנית ואפריקאית.

## היסטוריה
ההרכב הוקם בשנת 2010 על ידי רביד כחלני. ב-2011 הוציא ההרכב את אלבום הבכורה שלו, בחברת התקליטים לב גרופ מדיה, הנושא את שם הלהקה באנגלית, Yemen Blues. האלבום נתמך על ידי סיבוב הופעות, שכלל מאות הופעות ברחבי העולם וזכה להצלחה רבה. בשנת 2014, בתום סיבוב ההופעות, החלו חברי ההרכב לעבוד על האלבום השני.

ב-2015 יצא האלבום השני של ההרכב, Insaniya, בלייבל "אינזימה". באלבום מתארחים הזמר הישראלי-תימני ציון גולן, הראפר הצרפתי דייב פוצינו , והזמרת המוסלמית מריים חסן . האלבום זכה להצלחה רבה ולשבחים, בישראל ובעולם.

ב-2018 יצא אלבום ההופעה, Live in Tel Aviv, המתעד את הופעתם בתל אביב, באותה השנה.

ב-2024 יצא האלבום השלישי של הלהקה, Only Love Remains.

## דיסקוגרפיה
### אלבומי אולפן
*2011: Yemen Blues
*2015: Insaniya
*2024: Only Love Remains

### אלבומי הופעה
*2018: Live in Tel Aviv

## קישורים חיצוניים

* 

## הערות שוליים

קטגוריה:להקות אתניות ישראליות
קטגוריה:מוזיקאי בלוז
קטגוריה:מוזיקת עולם
מרקובי קולי

**מרקובי קולי** או **מגדלי מרקו** (במקדונית: **Маркови Кули**; בסרבית: **Маркове куле**) הוא אתר ארכאולוגי הנמצא כ-2.25 ק"מ צפון-מערבית מפרילפ, מקדוניה הצפונית, ומעט מעל הכפר וארוש . מרקובי קולי, הקרוי על שמו של הנסיך הסרבי מימי הביניים, הנסיך מרקו , ממוקם על גבעה ומוקף במדרונות תלולים המכוסים אבני גרניט דקות.

ב-24 ביוני 2004, נרשם כאתר מורשת עולמית מיועד של אונסק"ו. ב-10 באפריל 2006, האתר הוכרז כאנדרטת טבע.

## תכונות
במהלך המחקר הארכאולוגי שבוצע במרקובי קולי, נמצו שרידים שהצביעו על קיומו של היישוב העתיק הקדום קרמיה. בתקופה הרומית, הורחב היישוב קרמיה לכיוון דרום-מערב, עובדה שהועלתה על ידי מספר קישוטים משיש של בזיליקת נוצרית קדומה.

חומת ההגנה של מרקובי קולי מתוארכת למאה ה-13 וה-14. עובי הקירות של חומת ההגנה הן בעומק של כמטר. מעל המגדלים הייתה מרגמה עשויה מאבן גיר. האזור התחתון של חומת ההגנה היה מורכב משורת קירות קצרים שנמשכו בקו שבור. על פי חלק מהממצאים ההיסטוריים, עד החלק השני של המאה ה-14 ואפילו מאוחר יותר, מצודה זו הוגנה על ידי 40 חיילים בלבד.

בתוך מרקובי קולי, היו קירות פנימיים שהפרידו בין קרמיה לאזורים קטנים אחרים. מרקובי קולי הכליל גם את ארמונו של המלך הסרבי ווקאשין  ובנו, הנסיך מרקו . השער הצפוני של מרקובי קולי היה שער כפול, וכמו כן בית משמר גדול היה בין 2 הכניסות. במהלך המחקר הארכאולוגי שבוצע באזור השער הצפוני, נמצאה עדות לשחזורים רבים של שער זה. באזור הדרומי של מרקובי קולי, היו שלושה מגדלי שמירה.

באזור המערבי של מרקובי קולי, נמצאו קברים שננעצו בסלע. במאה ה-14, שימש אזור זה מקום מפלט זמני של האוכלוסייה המקומית מפני פשיטות טורקיות.

במרקובי קולי, קיימים גם פסלים שדומים לבעלי חיים שונים כמו למשל אריה, צב ופיל (יש הטעונים כי הפסל בכלל דומה לחסידה). יש המאמינים כי פסלים אלו שימשו חלק חשוב בטקסי הדת של העמים הקודמים שישבו באזור.

לאחר מותו של הנסיך מרקו  ב-1395, מרקובי קולי נכבש על ידי האימפריה העות'מאנית במאה ה-14. בזמן זה, תושבי היישוב לשעבר, קרמיה, עברו ליישוב החדש וארוש . היישוב החדש הופרד למספר רבעים, ולכל אחד מהרבעים הייתה כנסייה.

## גלריה

קובץ:Markove Kule4 - hlavni obytna stavba hradu (palac).jpg|מרקובי קולי
קובץ:Markovi Kuli zapaden del.JPG|מרקובי קולי מצדו המערבי
קובץ:Markovi Kuli Prilep.JPG|מרקובי קולי; ניתן לראות את פרילפ ברקע
קובץ:Markovi-Kuli.JPG|מרקובי קולי
קובץ:Маркови Кули (65).jpg|מרקובי קולי
קובץ:Маркови Кули (87).JPG|מרקובי קולי
קובץ:Маркови Кули - Карпа Слон (19).JPG|סלע הפיל, מרקובי קולי
קובץ:Маркови кули 2.JPG|מרקובי קולי


## לקריאה נוספת
* אלכסנדר דרנקו, ערי ימי הביניים בסרביה, מונטנגרו ומקדוניה, בלגרד 1950 

## קישורים חיצוניים


* Markovi Kuli Prilep (Macedonian Civilization)


## הערות שוליים

קטגוריה:מקדוניה הצפונית: גאוגרפיה
קטגוריה:מקדוניה הצפונית: מבנים
קטגוריה:אירופה: ארמונות
קטגוריה:מקדוניה הצפונית: תרבות
קטגוריה:מקדוניה הצפונית: אתרים ארכאולוגיים
סלטינסקי איזבור

**סלטינסקי איזבור** (במקדונית: **Слатински Извор**) היא המערה הגדולה ביותר שנמצאה במקדוניה הצפונית והיא נמצאת על ההר פסיאק (Pesjak). סלטינסקי איזבור נקראת על שם הכפר שהיא נמצאת לידו, סלאטינה .

ב-24 ביוני 2004, נרשם כאתר מורשת עולמית מיועד של אונסק"ו. ב-24 בפברואר 2011, המערה הוכרזה כאנדרטה טבעית על פי חוק.

## תכונות
המערה נוצרה משיש בעידן-הקרח האחרון. המערה מורכבת מתעלה ארוכה שממנה מסתעפים תעלות ארוכות וקצרות יותר ממספר כיוונים.

אורך המערה שנחקר עד כה הוא כ-800 מטר, כאשר כ-705 מטרים מהם שייכים לתעלת המערה הראשית. עם זאת, עד כה ידוע שאורך המערה היא יותר מ-4 ק"מ. עמודי המערות והנטיפים נמצאים במקומות מסוימים בתעלה הראשית, ובאולם המערות הגדול ביותר נמצאים נטיפים גדולים יותר. נהר תת-קרקעי באורך של כ-557 מטר נמצא במערה. מהנהר התת-קרקעי נוצרו סלעי טרוורטין, בהן גם נמצאו נוכחות של סרטנאים במערה, וכמו כן אגם מערות ירוק וענק.

על פי אורך המערה, נראות המערה ומיקום המערה, יש למערה סלטינסקי איזבור הזדמנויות מצוינות לשמש בשביל תיירות.

## גלריה

קובץ:Пештера Слатински Извор (Порече) 01.jpg|פער הפתח הימני ממנו נכנסים למערה
קובץ:Пештера Слатински Извор (Порече) 02.jpg|פער הפתח הראשוני ממנו נכנסים למערה
קובץ:Пештера Слатински Извор (Порече) 04.jpg|המערה הראשית
קובץ:Пештера Слатински Извор (Порече) 03.jpg|המערה הראשית
קובץ:Пештера Слатински Извор (Порече) 11.jpg|בתוך המערה
קובץ:Пештера Слатински Извор (Порече) 05.jpg|הכניסה לאחד מאולמות המערות
קובץ:Пештера Слатински Извор (Порече) 07.jpg|הכניסה לאחד מאולמות המערות
קובץ:Пештера Слатински Извор (Порече) 08.jpg|נטיפים על תקרת המערה
קובץ:Пештера Слатински Извор (Порече) 09.jpg|נטיפים על תקרת המערה
קובץ:Пештера Слатински Извор (Порече) 10.jpg|בתוך אחד מאולמות המערה


## קישורים חיצוניים

## הערות שוליים

קטגוריה:מערות נטיפים
קטגוריה:אירופה: מערות
קטגוריה:מקדוניה הצפונית: גאוגרפיה
המרכזים ההיסטוריים של בראט ושל ג'ירוקסטרה

**המרכזים ההיסטוריים של [[בראט]] ושל [[ג'ירוקסטרה]]** (באלבנית: **Qendrat historike të Beratit dhe Gjirokastrës**) הם אתר מורשת עולמית בדרום אלבניה. ג'ירוקסטרה נוספה לרשימת אתרי המורשת העולמית של אונסק"ו ב-2005, ובראט נוספה כהרחבה ב-2008. הם רשומים כדוגמאות נדירות לערים עות'מאניות עם ארכיטקטורה האופיינית לתקופה העות'מאנית.

בראט מכונה לעיתים קרובות "עיר אלף החלונות", ונחשבת אחד מהאוצרות הארכיטקטוניים של אלבניה. עקבות של אילירים, יוונים, רומאים, ביזנטים ועות'מאנים עדיין ניכרים ושמורים היטב בעיר, עם טירות, אחוזות, כנסיות, מסגדים, איקונינים וציורי קיר. במשך מאות שנים הייתה בראט מקום שבו דתות וקהילות שונות התקיימו יחד בשלום.

ג'ירוקסטרה, המכונה עיר האבן, משתרעת על צדו התלול של הנהר דרינו , ומשקיפה על הנוף ההיסטורי עם ארכיטקטורת אבן ציורית הממוסגרת על ידי הרים מכל עבר. כמו רוב הערים האחרות באלבניה, ג'ירוקסטרה נושאת אוצרות ארכיטקטוניים של תרבויות שונות ששלטו בעבר באזור.

## לקריאה נוספת

*Damian Komata, Gjurmë të antikitetit ilir dhe të mesjetës në kalanë e Gjirokastrës / Vestiges de l'Antiquité illyrienne et du Moyen Age dans la forteresse de Gjirokastra, pp. 165-176 


## קישורים חיצוניים

## הערות שוליים

קטגוריה:אלבניה: אתרי מורשת עולמית
קטגוריה:אלבניה: תרבות
מקולי

**מקולי** (באנגלית: **Macaulay** או **McCulley**) הוא שם משפחה ושם פרטי.

קטגוריה:שמות משפחה
קטגוריה:שמות פרטיים
איוואן אקלינד

**איוואן אקלינד** (בשוודית: **Ivan Henning Hjalmer Eklind**; 15 באוקטובר 1905 – 23 ביולי 1981) היה שופט כדורגל שוודי, וידוע בעיקר כמי ששפט את גמר מונדיאל 1934. באותו משחק היה בן 29 בלבד ובכך היה לשופט הצעיר ביותר לשפוט משחק גמר מונדיאל.

## ביוגרפיה

### מונדיאל 1934

אקלינד שפט במהלך גביע העולם שנערך באיטליה ב-1934 שלושה משחקים. את משחקו הראשון בניצחון 2–3 של שווייץ על הולנד עבר בהצלחה אך בשני המשחקים האחרים, משחקי חצי הגמר והגמר של איטליה, ספג בהם ביקורות קשות על טעויות שיפוט לטובתם של המארחים. בחצי הגמר בו איטליה התמודדה מול אוסטריה ניצחו האיטלקים בזכות שער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של אקלינד. למרות ההופעה הזאת, או בגללה, הורשה אקלינד לשפוט את משחק הגמר בו איטליה ניצחה 1–2 בהארכה את צ'כוסלובקיה. גם במשחק זה נאמר כי הוא קיבל החלטות מפוקפקות כשלא נתן לצ'כוסלובקים כדור עונשין לאחר שארלדו מונצליו הכשיל את אנטונין פוץ' בתוך רחבת האיטלקים. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.

### אחרי הטורניר

לאחר סיום מונדיאל 1934 אקלינד גם שפט במונדיאל 1938 שנערך בצרפת. במשחקי שמינית הגמר, ברזיל נגד פולין ובמשחק החוזר של שווייץ וגרמניה הנאצית, היה לשופט ובמשחק רבע הגמר של איטליה וצרפת היה לעוזרו של לואי בארט כששימש הפעם כקוון. גם במונדיאל 1950 שפט משחק אחד. אקלינד נפטר בסטוקהולם בירת שוודיה, שם גם נולד, בגיל 75.

## קישורים חיצוניים

קטגוריה:שופטי כדורגל
קטגוריה:שוודים שנולדו ב-1905
קטגוריה:נפטרים ב-1981